**FIȘA DISCIPLINEI**

1. **Date despre program**

|  |  |
| --- | --- |
| * 1. Instituția de învățământ superior | Universitatea de Vest din Timișoara |
| 1.2 Facultatea / Departamentul | Facultatea de Sociologie și Asistență Socială |
| 1.3 Departamentul | Asistență Socială |
| 1.4 Domeniul de studii | Asistență Socială |
| 1.5 Ciclul de studii | Licență cu frecvență |
| 1.6 Programul de studii / Calificarea | Asistență socială (Cu frecvență)/Licențiat în asistență socială  • Asistent social (263501);  • Specialist în angajare asistată (263507);  • Inspector social (263512). |

1. **Date despre disciplină**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2.1 Denumirea disciplinei | | | **Practică de specialitate 2** | | | | | |
| 2.2 Titularul activităților de curs | | | - | | | | | |
| 2.3 Titularul activităților de seminar | | | Lector dr. Trancă Loredana Marcela | | | | | |
| 2.4 Anul de studiu | 1 | 2.5 Semestrul | | 2 | 2.6 Tipul de evaluare | E[[1]](#footnote-1) | 2.7 Regimul disciplinei | DS/DOB |

1. **Timpul total estimat (ore pe semestru al activităților didactice)[[2]](#footnote-2)**

|  |  |  |  |  |  |  |
| --- | --- | --- | --- | --- | --- | --- |
| 3.1 Număr de ore pe săptămână | 4 | din care: 3.2 curs | | 0 | 3.3 seminar/laborator | 4 |
| 3.4 Total ore din planul de învățământ | 56 | din care: 3.5 curs | | 0 | 3.6 seminar/laborator | 56 |
| Distribuția fondului de timp: | | | | | | ore |
| Studiul după manual, suport de curs, bibliografie și notițe | | | | | | 4 |
| Documentare suplimentară în bibliotecă, pe platformele electronice de specialitate / pe teren | | | | | | 4 |
| Pregătire seminare / laboratoare, teme, referate, portofolii și eseuri | | | | | | 4 |
| Tutorat | | | | | | 3 |
| Examinări[[3]](#footnote-3) | | | | | | 4 |
| Alte activități | | | | | |  |
| 3.7 Total ore studiu individual | **15** | |
| 3.8 Total ore pe semestru[[4]](#footnote-4) | **75** | |
| 3.9 Numărul de credite | **3** | |

1. **Precondiții (acolo unde este cazul)**

|  |  |
| --- | --- |
| 4.1 de curriculum | * Nu este cazul |
| 4.2 de competențe | * Digitale (de accesare a platformei Moodle a UVT [www.e-learning.e-uvt.ro](http://www.e-learning.e-uvt.ro); Căutare informații în mediul online) |

1. **Condiții (acolo unde este cazul)**

|  |  |
| --- | --- |
| 5.1 de desfășurare a cursului | * Nu este cazul |
| 5.2 de desfășurare a seminarului / laboratorului | Activitățile de practică de specialitate 1 se vor desfășura atât la sediile agențiilor de practică, cât și la sediul UVT sau în format online sincron (în funcție de disponibilitatea spațiilor din UVT).  La fiecare întâlnire organizată săptămânal la partenerii sociali, studenții vor vizita instituții publice și private care furnizează servicii de asistență socială în Timișoara sau în proximitate. Un reprezentant al partenerului social va avea rolul de a prezenta serviciile furnizate persoanelor asistate, categoriile de beneficiari, rolul asistentului social și va pune (în măsura posibilităților) la dispoziția studenților informații privind serviciile furnizate, modele de instrumente de lucru ale asistenților sociali, fișa postului, organigrama ș.a. Studenții vor urmări și completa la fiecare întâlnire o grilă de observație, transmisă de cadrul didactic pe platforma de e-learning și explicată în cadrul primelor întâlniri. Aceasta servește drept instrument de colectare și organizare a informațiilor.  Studenții se vor înregistra pe platforma de e-learning utilizând adresa de e-mail instituțională (cu extensia @e-uvt.ro).  **Adresa, data și ora fiecărei întâlniri vor fi comunicate în timp util,** în urma stabilirii de comun acord cu reprezentanții partenerilor, în situația în care acesta nu este disponibil conform orarului studenților.  Activitățile de evaluare pe parcurs, precum și alte resurse de învățare vor fi postate constant pe parcursul semestrului pe platforma de e-learning Moodle, după ce vor fi primite din partea fiecărei instituții vizitate. Toate sarcinile care vor fi elaborate pentru evaluarea pe parcurs și evaluarea finală vor fi postate pe platforma de e-learning. Termenele stabilite pentru predarea sarcinilor sunt stabilite de către cadrul didactic de comun acord cu studenții și acestea trebuie respectate.  În situația participării la anumite activități în format online sincron (dacă este cazul), conform Articolul 15. (1) din *Metodologia privind organizarea și desfășurarea de activități de învățare, predare, cercetare și aplicative în format mixt la programele de studii universitare la forma de învățământ cu frecvență la Universitatea de Vest din Timișoara*, atât studenții, cât și cadrele didactice, au obligația de a menține camera web deschisă pe tot parcursul videoconferințelor de activitate didactică la care participă. (3) Universitatea de Vest din Timișoara nu răspunde de funcționalitatea conexiunii la Internet și a terminalului utilizat de student în timpul activităților didactice desfășurate în format online, în conformitate cu necesitățile tehnice corespunzătoare tipului de activitate didactică, condițiilor de participare și modalităților concrete de derulare a activităților didactice comunicate de cadrele didactice prin fișele disciplinelor.  Studentul care încearcă să promoveze probele de evaluare prin fraudă va fi sancționat disciplinar conform *Codului drepturilor și obligațiilor studentului și regulamentul privind activitatea profesională a studenților din UVT.* |

1. **Obiectivele disciplinei - rezultate așteptate ale învățării la formarea cărora contribuie parcurgerea și promovarea disciplinei**

|  |  |
| --- | --- |
| Cunoștințe | * Să prezinte componența rețelei de servicii sociale de la nivel local și/sau regional și rolul asistentului social din aceste servicii. * Să enumere principalele categorii de persoane vulnerabile deservite de reţeaua de servicii sociale. * Să prezinte obiectivele şi activitățile agențiilor de practică prezentate, precum și instrumentele utilizate de asistentul social. |
| Abilități | * Să colecteze și să organizeze informații furnizate de la invitații asistenți sociali și să aplice gândirea critică pentru a analiza și interpreta informații furnizate de invitați, asistenți sociali. * Să utilizeze noile tehnologii, resurse digitale, comunicații online pentru a selecta informații relevante despre anumiți furnizori de servicii sociale și nevoi ale grupurilor vulnerabile asistate. * Să asocieze caracteristici și nevoi unei anumite categorii de beneficiari ai serviciilor de asistență socială; * Să exemplifice furnizori ai unui anumit tip de serviciu social. |
| Responsabilitate și autonomie | Să lucreze atât independent, cât și în echipă sau în grup pentru a identifica rețeaua de servicii sociale în funcție de categoria de grup vulnerabil. |

1. **Conținuturi**

Platforma prin care pot fi accesate suportul de curs în format electronic și alte resurse de învățare/bibliografice: [www.e-learning.uvt.ro](http://www.e-learning.uvt.ro)

|  |  |  |
| --- | --- | --- |
| 7.1 Curs | Metode de predare | Observații |
| - |  |  |
|  |  |  |
| Bibliografie: | | |
| 7.2 Seminar / laborator | Metode de predare | Observații |
| Instructaj privind activitatea de practică 1 | Instructajul  Conversația | - explicarea fișei disciplinei, obiectivele disciplinei și rezultatele așteptate ale învățării  - programul de activităţi săptămânale şi regulamentul de desfășurare,  - așteptări privind activitatea de practică,  - prezentarea evaluării pe parcurs și finale. |
| Participări la prezentarea de servicii sociale de către reprezentanți ai unor instituții publice și private de la nivel local.  **Instituțiile propuse:**  Direcţia Generală de Asistenţă Socială şi Protecţia Copilului; Direcția de Asistență Socială a Municipiului Timișoara; Penitenciarul Timişoara; Serviciul de Probaţiune Timiş; Societatea pentru părinți și copii SCOP; Asociația Generație Tânără; Fundația de Abilitare Speranța, Asociația LOGS; Fundația Kinderzukunft „Rudolf Walter”; Asociaţia „Casa Faenza”; Fundația Timișoara 89, CRIS DU Areopagus ș.a. în funcție de disponibilitatea partenerilor sociali. | Prezentări de către specialiști, reprezentanți ai partenerilor sociali, cu precădere având experiență practică în domeniul asistenței sociale, inclusiv asistenți sociali, care vor utiliza: prelegerea, conversația, prezentări foto-video ș.a. | Întâlniri cu reprezentanți din fiecare agenție de practică împreună cu cadrul didactic la o dată stabilită de comun acord cu partenerul de practică și comunicată studenților.  Pe parcursul semestrului vor avea loc și evaluări intermediare postate pe platforma Moodle a UVT. |
| Întâlniri de reflecție | Discuții reflective și feedback cu privire la vizitele efectuate |  |
| Bibliografie :  Goian, C., Trancă, L.M. (coord.) (2015) Formarea practică în asistență socială. Timișoara: Editura de Vest.  - Goian, C. (ed.). (2013) Teaching social work practice. București: Prouniversitaria.  - Trancă, L.M. (2016) Formarea profesională a asistenţilor sociali în România. In Sagebiel, J., Muntean.A, Sagebiel B. (coord.) Societatea civilă și asistența socială. Provocări și perspective asupra muncii în folosul comunității în România și Germania. Timișoara: Editura Universității de Vest. Pp.268-294.  - Lege nr.292 din 2011 a asistenței sociale. Publicat în MOF, Partea I, nr.905 din 20 decembrie 2011 <https://legislatie.just.ro/public/detaliidocument/133913>  - Legea 258/2007 privind practica elevilor si studenților <https://legislatie.just.ro/Public/DetaliiDocumentAfis/83810>  - LEGE nr. 466 din 4 noiembrie 2004 privind Statutul asistentului social <https://legislatie.just.ro/Public/DetaliiDocument/56874>  - Codul deontologic al profesiei de asistent social <https://legislatie.just.ro/Public/DetaliiDocumentAfis/90140>  - Cod privind practica asistentului social <https://www.cnasr.ro/cod-privind-practica-asistentului-social> | | |

1. **Coroborarea conținuturilor disciplinei cu așteptările reprezentanților comunității epistemice, asociațiilor profesionale și angajatori reprezentativi din domeniul aferent programului**

|  |
| --- |
| Practica de specialitate 2 este o disciplină prin care studentul este pregătit pentru viitoarea profesie de asistent social, integrând învățarea cu observația directă. Prin realizarea sarcinilor aferente acestei discipline se urmărește construirea unei imagini realiste cu privire la profesia de asistent social și domeniile în care viitorii asistenți sociali își vor putea desfășura activitatea. De asemenea, este urmărită facilitarea accesului studenţilor de a intra în contact cu asistenți sociali cu experiență care activează în diverse domenii şi de a cunoaște rolul acestora în instituțiile publice și private. Astfel, vor învăța despre construcția instituțională a sistemului de asistență socială în furnizarea de servicii sociale și grupurile de persoane vulnerabile, începând să își dezvolte identitatea profesională. |

1. **Utilizarea instrumentelor bazate pe inteligența artificială generativă**

|  |
| --- |
| **Pentru realizarea sarcinilor definite la secțiunea de evaluare** **este permisă utilizarea instrumentelor IAgen** **pentru** rafinarea scrierii, îmbunătățirea clarității și a stilului gramatical, generarea de idei sau căutarea de informații),**atâta timp cât acest lucru contribuie la un proces de învățare activ și nu înlocuiește creativitatea, gândirea critică și efortul personal de înțelegere a noțiunilor prezentate**.  **Consecințele utilizării necorespunzătoare a IA.**Dacă, în urma verificărilor, se constată că activitatea a fost realizată în cea mai mare parte (> 60%) cu ajutorul instrumentelor de IA sau prin copiere, **studentul va trebui să se prezinte la o întâlnire de evaluare unu la unu cu cadrul didactic și să-și susțină lucrarea pentru a demonstra contribuția și înțelegerea personală** a celor predate. În cazul în care studentul nu se prezintă/nu poate să răspundă întrebărilor adresate pe marginea lucrării, lucrarea va fi anulată, iar studentul va putea participa din nou la evaluare doar în următoarea sesiune de examinare.  *Fiecare student va preciza, într-o declarație redactată distinct pentru fiecare sarcină de lucru, conform modelului din anexa 3 a* [*Regulamentului privind utilizarea inteligenței artificiale generative în procesul educațional la UVT*](https://www.uvt.ro/wp-content/uploads/sites/3/2026/01/Regulament-UVT_Utilizarea-AI-in-educatie.pdf)*, instrumentul pe care l-a utilizat, modul în care a fost utilizat și partea din sarcină în care acesta a fost utilizat. Declarația va fi menționată de student la începutul sarcinii de lucru elaborate.* |

1. **Evaluare**

|  |  |  |  |
| --- | --- | --- | --- |
| Tip activitate | 10.1 Criterii de evaluare | 10.2 Metode de evaluare | 10.3 Pondere din nota finală |
| 10.4 Curs | - | - | - |
| 10.5 Seminar / laborator |  | **Evaluare finală**: examen oral (va avea loc în sesiune și cuprinde evaluarea cunoștințelor și abilităților asimilate pe parcursul semestrului, dacă studentul a participat la toate evaluările intermediare de pe parcursul semestrului și a obținut minim media notelor – 5.)  Evaluare pe parcurs:  1. Realizaţi o comparaţie între două agenţii de practică vizitate ce vizează acelaşi tip de clienţi, având în vedere punctele comune şi diferenţele dintre acestea, în funcţie de următoarele aspecte:  a. Statut juridic (locul agenţiei în sistemul de asistenţă socială; acreditată, în curs de acreditare etc.; subordonare ierarhică, de stat/ privat/ public-privat/ rezidenţial/ de tranzit/ de recuperare.)  b. Scopul, obiectivele şi problemele sociale cărora le răspunde  c. Grupul ţintă (categoriile de beneficiari pe care agenţia le deserveşte; structura clienţilor (provenienţă, vârstă, sex, tipul de patologie socială, apartenenţă socio-profesională, mediu cultural, nevoi speciale etc.); categoriile de nevoi cărora încearcă să le răspundă (referire-mediere, asistenţă medicală, îngrijire, adăpost, haine, alimente, şcolarizare, loc de muncă, integrare, reintegrare socială etc.); aprecieri privind nivelul de satisfacere a nevoilor clienţilor; aşteptările populaţiei beneficiare.)  d. Servicii oferite de agenţie (natura serviciilor (ajutor, protecţie, susţinere, consiliere etc.); servicii principale şi auxiliare (educative, de recuperare medico-socială, acordarea drepturilor legale, de îngrijire, petrecere a timpului liber etc.); calitatea serviciilor (părerea personalului, părerea beneficiarilor).  e. Sursele de finanţare (- cine asigură sustenabilitatea financiară? surse alternative de finanţare: finanţări europene, private, guvernamentale, sponsori, donatori, cotizaţii etc.; cine administrează bugetul)  f. Relaţiile agenţiei cu alte organizaţii (colaboratori şi parteneri la nivel local, zonal, naţional, internaţional)  g. Metodologie (cum ajung beneficiarii în cadrul instituţiei? cum se desfăşoară primul contact? cum sunt luate informaţiile? ce tipuri de instrumente de lucru sunt folosite de către asistenții sociali? cum se structurează intervenţia?)  h. Rolul asistentului social (activităţi concrete pe care asistenţii sociali le desfăşoară în activitatea curentă; atribuții și responsabilități; alte roluri: intermediar, avocat, educator, profesor, consilier, manager de caz, administrator, agent al schimbării, broker etc.)  i. Analiza dvs. se va încheia cu un capitol în care veţi descrie observaţiile, opiniile şi concluzii personale, impresii în urma întâlnirilor online şi chiar propuneri. (400 puncte)  - *Activități de grup*:  4) Elaborați în grup de maxim 4 studenți o hartă a rețelei de servicii sociale furnizate la nivel local sau regional (județ), care să cuprindă servicii sociale destinate unei anumite categorii de grup vulnerabil (de ex.: copii cu dizabilități; persoane vârstnice; copii în risc de abandon școlar; victime ale violenței domestice etc.) în care să specificați: denumirea serviciului, tipul de servicii și activități furnizate, descrierea criteriilor de eligibilitate și admitere în serviciu a beneficiarilor. Serviciile alese pot fi atât dintre cele vizitate, cât și alte servicii furnizate în comunitate. Se vor alege minim 5 servicii.  2. Elaborați la alegere în echipă de 2-4 studenți sau individual un poster digital/fizic/video cu prezentarea unui serviciu social vizitat, având în descriere indicatorii din fișa de observație. Acesta va fi evaluat și de către o altă echipă de colegi înainte de a fi evaluat de către cadrul didactic.  Opțional: Sarcină suplimentară  Elaborați un poster digital/fizic/video cu prezentarea experienței de învățare de pe parcursul semestrului 2, având în vedere indicatori din jurnalul reflectiv. | 40 %  40 %  20 %  1,5 puncte |
| 10.6 Standard minim de performanță | | | |
| Pentru a promova disciplina, studentul trebuie să demonstreze că:   * A participat la minimul de activități prevăzute în regulamentele UVT. * A completat și transmis pe platforma e-learning cel puțin 70% din sarcinile de evaluare. * Poate enumera cel puțin 5 categorii de beneficiari ai serviciilor sociale vizitate. * Poate descrie, în linii generale, structura și rolul a minimum 2 agenții de practică vizitate. * Poate explica rolul asistentului social în cadrul rețelei de servicii sociale. * Notarea cu minim 5 la evaluările intermediare și la evaluarea finală.   Toate condițiile și criteriile de evaluare rămân valabile și pentru sesiunile de restanțe. | | | |

Data completării Titular de disciplină

11.02.2026 Lector univ. dr. Loredana Marcel a Trancă

Data avizării în departament Director de departament

1. Conform articolului 37, alineatul (1) din Legea învățământului superior nr. 199/2023, cu modificările și completările ulterioare, *„succesul academic al unui student pe parcursul unui program de studii este determinat prin* ***verificarea dobândirii rezultatelor așteptate ale învățării prin evaluări de tip examen și prin evaluarea pe parcurs****”*. [↑](#footnote-ref-1)
2. Se va avea în vedere corelarea numărului total de ore didactice și de studiu individual cu numărul de credite alocat disciplinei. 1 credit = între 25 și 30 de ore de activități didactice și de studiu individual. La nivelul departamentelor didactice se poate stabili, pe categorii de discipline, echivalența exactă dintre un credit și numărul de ore. [↑](#footnote-ref-2)
3. Orele aferente examinărilor se adună doar la punctul 3.8 – Total ore pe semestru, nu și la punctul 3.7 – Total ore de studiu individual. [↑](#footnote-ref-3)
4. Total ore pe semestru = total ore din planul de învățământ + total ore studiu individual + ore alocate examinărilor. [↑](#footnote-ref-4)